Primarul nici măcar nu ştie unde pot opri navele aici. “Vom avea un terminal pentru pasageri. Există unul. E mult prea mic şi inutilizabil din punctul nostru de vedere pentru ce încercăm să bifăm.”

Acum edilul e pus pe fapte mari. Vrea să facă din oraş un punct de atracţie. Într-un an a făcut o grafică animată de 12 secunde. A costat 38 de mii de lei. Mai are nevoie acum de 80 de milioane de euro pentru amenajarea falezei care în acest moment nu reprezintă o atracţie. Bani ar putea fi luaţi din fonduri europene dar faleza are mai mulţi proprietari, instituţii ale statului care nu sunt în stare să ajungă la o înţelegere.